کنړ افغانی سرې میاشتې د کنړ ولایت په بېلابېلو سیمو کې د خپلو روغتیایی کارکوونکو پر مټ په تېرو ۳۰ ورځو کې ۶۰۷۰ وګړو ته روغتیایی خدمات وړاندې کړی. په یاده موده کې ۲۵۹۸ تنو ته له معاینې وروسته په وړیا توګه درمل ورکړل شوی، د ۵۷ ټپیانو پانسمان شوی، ۲۲۳ ښځو او ماشومانو ته بېلابېل واکسینونه تطبیق شوی، ۲۴۱۳ تنو ته روغتیایی مشورې او ۲۴۳ میندو ته له ولادت وړاندې او وروسته د ځان د روغتیا ساتنې اړوند لارښوونې شوی. همدا ډول ۴۲۸ خوارځواکو ماشومانو ته د ځانګړو خوراکی توکو د ورکړې ترڅنګ ۱۰۸ میندو ته د کورنۍ د تنظیم په اړه عامه پوهاوی هم ورکړل شوی. نیمروز نن پنجشنبه د رمضان د میاشتې پر ۲۵مه د افغانی سرې میاشتې له لوری د نیمروز ولایت په چخانسور ولسوالۍ کې له ۵۰۰ بېوزلو او اړمنو کورنیو سره د ۴۲ ټنه خوراکی توکو مرسته ترسره شوه، چې هرې کورنۍ ته ۸۴ کیلو خوراکی توکی چې اوړه، وریژې او غوړی په کې شامل وو، ورکړل شول. جریده ‏د "سره میاشت" په نوم د افغانی سرې میاشتې د پېنځلس ورځنۍ جریدې ۴۱مه ګڼه (۱-۱۵ رمضان) له چاپ راووته. په یاده ګڼه کې د سرې میاشتې د ترسره شوو بشرپالو فعالیتونو او خدماتو خبرونه په څلورو (پښتو، دری، عربی او انګلیسی) ژبو لوستلی شئ!